《松路山岩图》
元代·徐贲

清溪入花源，流水春溶溶。趣深屡回转，溪上森群峰。

参差楼观屡，缥缈神仙踪。门陪羽客行，时与樵人逢。

疏萝映崖瀑，薄云荫岩松。孤鹤偶徘徊，众树恒芳浓。

践兹非徒游，要当尽从容。固乏丹泉术，终期此相从。

作者简介：（1335—1393）元明屡苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。